અમદાવાદ: હાઇકાેર્ટના હુકમ પછી જિલ્લા કલેક્ટરે આપેલી મંજૂરી બાદ ચુસ્ત પોલીસ બંદોબસ્ત વચ્ચે આજથી ‘પાસ’ની એકતા યાત્રા શરૂ થઇ છે. ૩૩ દિવસની આ યાત્રા ૫૬ તાલુકા અને ૧૪૪૦ ગામડાંમાંથી પસાર થશે. યાત્રા શરૂ થતાં પહેલાં સીદસર ખાતે જંગી સભાનું આયોજન કરાયું છે, સમગ્ર રાજ્યમાંથી પાટીદાર આગેવાનો અને નેતાઓ હાજરી આપશે. બપોરે ૨ કલાકે સીદસર ખાતે સભા યોજાશે અને સાંજે ૫ કલાકે એકતા યાત્રાનો પ્રારંભ થશે. એકતા રથ સીદસરથી નીકળશે ત્યારે ૫૧ બાળાઓ રાસ-ગરબા સાથે સ્વાગત કરશે.